Kiss from a Rose

«Kiss from a Rose», Սիլի  երգ նրա երկրորդ համանուն ալբոմից։ Երգը թողարկվել է որպես սինգլ 1994 թվականի հուլիսին։ Երգի նոր տարբերակը վերահրատարակվել է «Բեթմենն ընդմիշտ» ֆիլմի սաունդթրեքի համար, այն արագորեն գլխավորել է ԱՄՆ և Մեծ Բրիտանիայի հիթ-շքերթները, արժանացել «Գրեմմի» երեք մրցանակի «Տարվա ձայնագրություն», «Տարվա երգ» և «Տղամարդու լավագույն վոկալ փոփ կատարում» անվանակարգերում»։

Երգի մասին 
Թողարկվելով որպես երկրորդ սինգլ «Հավերժ Բեթմենը» ֆիլմի համար՝ «Kiss from a Ros»-ը գլխավորել է ամերիկյան Billboard Hot 100 հիթ-շքերթը մեկ շաբաթ 1995 թվականի օգոստոսին։ Բացի այդ, երգը հասել է բրիտանական հիթ-շքերթի չորրորդ հորիզոնականին։ Սկզբում սինգլը հասել է միայն #20-ին (1994 թվականին), սակայն ֆիլմի թողարկումից հետո այն դարձել է հիթ՝ գլխավորելով ԱՄՆ հիթ-շքերթը։ Բացի այդ, 1995 թվականի տարբերակն արժանացել է MTV մրցանակի Լավագույն երգի համար։

2010 թվականին Բրայան Մաքնայթի շոուի ժամանակ Սիլը հաղորդավարին պատմել է դեպի համաշխարհային ճանաչում երգի երկարատև, տարօրինակ ճամփորդության մասին։ Երգիչը նշել է, որ երգն ի սկզբանե անհետացել է հիթ-շքերթներից նրա հրատարակությունից անմիջապես հետո. հանրության հետաքրքրությունը նվազել է։ Սակայն հաջորդ տարի Ջոել Շումախերը զանգել է Սիլին և խնդրել երաժշտին թույլատրել երգն օգտագործել «Հավերժ Բեթմենը» ֆիլմում Նիկոլ Քիդմանի և Վել Քիլմերի կերպարների միջև սիրային տեսարանի ժամանակ, որպեսզի ավելի լավ փոխանցի պահի հուզականությունը։ Չնայած նրան, որ, ի վերջո, երգը չի ընդգրկվել այդ փուլում, ռեժիսորը այն օգտագործել է ֆիլմի լուսագրերի համար։ Սիլը կարծում է, որ Շումախերի ֆիլմի շնորհիվ երգը վերջնական ժողովրդականության է արժանացել զանգվածային լսարանի մոտ։

Կոմպոզիցիաների ցանկ 
Սինգլի բոլոր հրատարակություններում առկա են բոնուս-երգեր, այդ թվում՝ «The Wind Cries Mary» (Ջիմի Հենդրիքսի երգի քավեր-տարբերակը) և «Blues in 'E'» երգի ռեմիքսը, ինչպես նաև «Kiss from a Rose» երգի՝ Adamski-ի ռեմիքսը (որը եղել է «Killer» երգի օրիգինալ տարբերակի պրոդյուսերը), և այս ալբոմից ևս մեկ երգի ռեմիքսը՝  «I’m Alive», առաջինը՝ Ստիվ Ֆիցմորիսի կողմից, երկրորդը՝ DJ Sasha և BT-ի։
 «Kiss from a Rose» (ռադիո-տարբերակ) - 3։ 38
 «Kiss from a Rose» (ալբոմային տարբերակ) — 4:47

Երաժշտական տեսահոլովակ 
Երգի համար նկարահանվել է երկու երաժշտական տեսահոլովակ։

Օրիգինալ տեսահոլովաի ռեժիսորը եղել են  Մեթյու Ռոլստոնը և Ուիլյամ Լևինը, նրա գործողությունները տեղի են ունենում ֆոտոստուդիայում։ Տեսահոլովակի գաղափարը փոխառվել է «Լուսախոշորացում» ֆիլմի սյուժեից։

Երկրորդ տարբերակը ստեղծվել է Ջոել Շումախերի կողմից. Սիլը երգում է Բեթ-ազդանշանի մոտ գտնվող տանիքին, համապատասխան մթնոլորտ ստեղծելու համար հոլովակում ավելացվել են կադրեր «Հավերժ Բեթմենը» ֆիլմից։ Արդյունքում տեսահոլովակի այս տարբերակն ավելի մեծ ժողովրդականություն է վայելել։

Տեսախաղեր
 «Հավերժ Բեթմենը» ֆիլմից երգի տարբերակը հնչում է Backyard Football '09 տեսախաղի սաունդթրեքում։

Հիթ-շքերթներ և հավաստագրումներ

Շաբաթական հիթ-շքերթներ

Տարեկան հիթ-շքերթներ

Տասնամյակի հիթ-շքերթներ

Բոլոր ժամանակների հիթ-շքերթներ

Հավաստագրեր

Ծանոթագրություններ

Արտաքին հղումներ 
 Երգի տեքստը  MetroLyrics կայքում

1995 սինգլներ
Գրեմմի մրցանակակիր երգեր
Գրեմմի մրցանակակիր ձայնագրություններ
Billboard Hot 100 գլխավորած սինգլներ
Փոփ երգեր
Բրիտանական երգեր
Երգեր այբբենական կարգով